ประกาศกรุงเทพมหานครประกาศกรุงเทพมหานครเรื่องกำหนดหลักเกณฑ์ในการก่อสร้างอาคารและสาธารณูปโภค[๑] ด้วยปัจจุบันปรากฏว่าได้มีการก่อสร้าง ดัดแปลง รื้อถอนหรือเคลื่อนย้ายอาคาร และโครงการก่อสร้างปรับปรุงสาธารณูปโภคในเขตกรุงเทพมหานครที่อาจเป็นภยันตรายต่อสุขภาพ ชีวิต ร่างกาย หรือทรัพย์สิน ก่อให้เกิดมลภาวะเหตุเดือดร้อน รำคาญ มีผลกระทบต่อการรักษาคุณภาพสิ่งแวดล้อม การจราจรหรือทำให้สิ่งสาธารณประโยชน์ชำรุดเสียหายก่อนถึงเวลาอันควรผู้ว่าราชการกรุงเทพมหานครในฐานะเจ้าพนักงานท้องถิ่นตามมาตรา ๔ แห่งพระราชบัญญัติควบคุมอาคาร พ.ศ. ๒๕๒๒ ตามมาตรา ๔แห่งพระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ.๒๕๓๕ ตามมาตรา ๔ แห่งพระราชบัญญัติการสาธารณสุข พ.ศ. ๒๕๓๕ในฐานะพนักงานเจ้าหน้าที่ ตามมาตรา ๑๔ ทวิ แห่งพระราชบัญญัติวิชาชีพวิศวกรรม พ.ศ.๒๕๐๕ แก้ไขเพิ่มเติมโดยพระราชบัญญัติวิชาชีพวิศวกรรม (ฉบับที่ ๓) พ.ศ. ๒๕๒๐และตามมาตรา ๑๕ (๓) แห่งพระราชบัญญัติทางหลวง พ.ศ. ๒๕๓๕ จึงกำหนดวิธีปฏิบัติในการก่อสร้างดัดแปลง รื้อถอน หรือเคลื่อนย้ายอาคาร และการก่อสร้างปรับปรุงสาธารณูปโภคในเขตกรุงเทพมหานครดังต่อไปนี้๑.ให้ยกเลิกประกาศกรุงเทพมหานคร เรื่อง กำหนดหลักเกณฑ์ วิธีการและเงื่อนไขในการก่อสร้างดัดแปลง รื้อถอน หรือเคลื่อนย้ายอาคาร เพื่อป้องกันภยันตรายที่อาจเกิดแก่สุขภาพชีวิต ร่างกาย และทรัพย์สินของประชาชน ลงวันที่ ๘ พฤษภาคม ๒๕๓๔๒.ประกาศนี้ให้ใช้บังคับตั้งแต่วันถัดจากวันประกาศเป็นต้นไปหมวด ๑อาคารการก่อสร้าง ดัดแปลงรื้อถอน หรือเคลื่อนย้าย ๓.ก่อนดำเนินการก่อสร้าง ดัดแปลง รื้อถอน หรือเคลื่อนย้ายอาคาร๓.๑ ต้องสำรวจและจัดส่งแบบแผนผังแสดงรายละเอียดต่าง ๆของตำแหน่งความลึกและขนาดของโครงสร้างใต้ดิน ฐานรากอาคารข้างเคียงและสาธารณูปโภคอื่น ๆ ให้กับกรุงเทพมหานคร๓.๒ จัดทำมาตรการเพื่อป้องกันมิให้เกิดภยันตรายต่อสุขภาพชีวิต ร่างกาย ทรัพย์สิน ตลอดจนมาตรการในการรักษาคุณภาพสิ่งแวดล้อมและป้องกันปัญหาการจราจร และสิ่งสาธารณประโยชน์๓.๓กรณีอาคารที่ปลูกสร้างติดต่อกับทางสาธารณะจะลงมือปลูกสร้างได้ต่อเมื่อได้นัดหมายให้นายช่างทราบเพื่อตรวจสอบแนวติดตั้งสิ่งป้องกันอันตรายที่จะเกิดขึ้น ต่อผู้ใช้ทางสาธารณะนั้น๔.ในระหว่างดำเนินการก่อสร้าง ดัดแปลง รื้อถอน หรือเคลื่อนย้ายอาคาร๔.๑ ขอบเขตและทางเข้าออกสถานที่ก่อสร้าง๔.๑.๑ ต้องมีสถานที่ เพื่อใช้สำหรับล้างล้อรถพร้อมอุปกรณ์ที่ใช้ฉีดที่มีความดันสูงเพื่อล้างล้อรถหรือตัวถังรถ หรือวิธีการอื่นที่เหมาะสม เพื่อทำความสะอาดรถก่อนออกจากสถานที่ก่อสร้าง๔.๑.๒ ต้องจัดทำรั้วชั่วคราวทึบและแข็งแรง สูงไม่น้อยกว่า ๒เมตร ปิดกั้นตามแนวเขตที่ติดต่อกับที่สาธารณะ หรือที่ดินต่างเจ้าของหรือที่ดินต่างผู้ครอบครอง กรณีติดต่อกับที่สาธารณะจะต้องมีสิ่งปกคลุมทางเดินเพื่อป้องกันวัสดุตกหล่นด้วย๔.๑.๓ ห้ามมิให้เปิดทางเข้า-ออกมากกว่า ๑ ช่องทางและให้ใช้ยางแอลฟัลต์ หรือคอนกรีตปูบริเวณทางเข้า-ออกด้วย๔.๑.๔ ในการจัดทำทางเข้า-ออก ห้ามมิให้ถมช่องทางน้ำไหลเพื่อใช้เป็นทางเข้า-ออกและต้องไม่กระทำการใด ๆ ที่จะก่อให้เกิดความเสียหายต่อระบบระบายน้ำ หรือกีดขวางช่องทางน้ำสาธารณะ๔.๑.๕ ผู้ทำการก่อสร้างอาคารที่ติดกับที่สาธารณะมีหน้าที่ดูแลรักษาความสะอาดทางเท้าถนน และที่สาธารณะที่ติดอยู่กับอาคารที่ก่อสร้างหรือบริเวณของอาคารที่ก่อสร้าง๔.๑.๖ ภายในรั้วบริเวณที่ก่อสร้างต้องจัดให้มีร่องน้ำและบ่อกักเก็บน้ำขนาดที่เพียงพอเพื่อรองรับน้ำที่เกิดจากการก่อสร้าง และก่อนระบายลงสู่ทางน้ำสาธารณะต้องจัดให้มีระบบบำบัดดักขยะ สิ่งปฏิกูล เศษวัสดุ หรือสารเคมีที่ใช้ในการก่อสร้าง๔.๒ วัสดุและการจัดกองวัสดุ๔.๒.๑ ผงซิเมนต์ ที่มีปริมาณมากกว่า ๒๐ ถุงต้องคลุมด้วยผ้าคลุมหรือเก็บในพื้นที่ที่ปิดล้อม ทั้งด้านบนและด้านข้างอีก ๓ ด้าน๔.๒.๒ ผงซิเมนต์ หรือเคมีภัณฑ์ที่ใช้ในการก่อสร้างต้องบรรจุในภาชนะที่ปิดมิดชิด๔.๒.๓ การกองวัสดุที่มีฝุ่น ต้องปิดหรือปกคลุมหรือเก็บในที่ที่ปิดล้อมทั้งด้านบน และด้านข้างอีก ๓ ด้าน หรือฉีด พรมด้วยน้ำเพื่อที่จะให้ผิวเปียกอยู่เสมอ หรือวิธีการอื่นที่เหมาะสม๔.๒.๔ การขนย้าย วัสดุที่มีฝุ่น ต้องฉีดพรมด้วยน้ำทันทีก่อนการขนย้าย๔.๒.๕ ห้ามดำเนินการ ติดตั้ง กอง หรือเก็บเครื่องมือเครื่องใช้ วัสดุก่อสร้าง หรือชิ้นส่วนโครงสร้างในที่สาธารณะเว้นแต่ได้รับอนุญาตหรือได้รับความเห็นชอบจากผู้ว่าราชการกรุงเทพมหานครและผู้ดำเนินการต้องจัดให้มีการป้องกันภยันตรายที่อาจเกิดต่อสุขภาพ ชีวิต ร่างกายหรือทรัพย์สิน และติดตั้งไฟให้มีแสงสว่างเพียงพอ ในระหว่างพระอาทิตย์ตกถึงพระอาทิตย์ขึ้นด้วย๔.๓ การเคลื่อนย้ายวัสดุที่ทำให้เกิดฝุ่นด้วยสายพาน๔.๓.๑ ระบบขนส่งแบบสายพานที่ขนวัสดุต้องปิดด้านบนและด้านข้างทั้ง๒ ด้าน๔.๓.๒ จุดเชื่อมระหว่าง ๒ สายพานต้องจัดทำหลังคาปิดให้มิดชิด๔.๓.๓ บริเวณปลายสายพานต้องติดตั้งอุปกรณ์ที่ใช้สำหรับกำจัดเศษวัสดุที่ตกค้างอยู่บนสายพาน และจัดเก็บให้เรียบร้อยก่อนที่วัสดุจะตกลงสู่พื้น๔.๔ การเจาะ การตัด การขัดผิววัสดุที่มีฝุ่นโดยใช้เครื่องจักร หรือเครื่องยนต์ต้องฉีดน้ำหรือสารเคมีบนผิวอย่างต่อเนื่องเว้นแต่ได้มีการติดตั้งอุปกรณ์ที่แยกฝุ่นหรือกรองฝุ่นไว้แล้ว๔.๕ การผสมคอนกรีต การไสไม้ การกระทำใด ๆที่ก่อให้เกิดมลภาวะต้องจัดทำในพื้นที่ที่ได้คลุมด้วยผ้าคลุมหรือในห้องที่มีหลังคา และผนังปิดด้านข้างอีก ๓ ด้าน หรือวิธีการอื่นที่เหมาะสม๔.๖ การดำเนินการกับเศษวัสดุที่เหลือใช้๔.๖.๑ เศษวัสดุจะต้องปกคลุมด้วยผ้าคลุมหรือปิดมิดชิดทั้งด้านบนและด้านข้างทั้ง๓ ด้าน๔.๖.๒ ต้องจัดให้มีปล่องชั่วคราวหรือวิธีการอื่นที่เหมาะสมที่ปิดมิดชิดสำหรับทิ้ง หรือลำเลียงเศษวัสดุ๔.๖.๓ ต้องขนย้ายเศษวัสดุ ขยะ และสิ่งปฏิกูลออกจากสถานที่ก่อสร้างอย่างน้อยทุก ๆ ๒ วันหากยังไม่พร้อมที่จะขนย้ายต้องจัดให้มีที่พักรวมที่มีขนาดเพียงพออยู่ในตำแหน่งที่สะดวกต่อการจัดเก็บและต้องมีมาตรการทำความสะอาดอย่างต่อเนื่องตลอดเวลา ป้องกันไม่ให้เกิดฝุ่นละอองหรือสิ่งสกปรกเปรอะเปื้อน๔.๖.๔ ปลายปล่องที่ใช้ทิ้งเศษวัสดุ ต้องสูงจากระดับพื้น หรือภาชนะรองรับไม่เกิน๑ เมตร๔.๗ การควบคุมด้านฝุ่นละอองและเศษวัสดุร่วงหล่นการก่อสร้าง ดัดแปลง รื้อถอนหรือเคลื่อนย้ายอาคารในส่วนที่อยู่เหนือระดับดินเกิน ๑๐ เมตร ต้องใช้ผ้าใบทึบหรือผ้าใบโปร่งแสง หรือวัสดุอื่นที่เหมาะสมปิดกั้นตัวอาคาร เพื่อป้องกันเศษวัสดุก่อสร้างร่วงหล่นและฝุ่นละอองฟุ้งกระจาย๔.๘ การทำฐานรากอาคาร๔.๘.๑ การทำฐานรากอาคารโดยใช้เสาเข็มด้วยการเจาะ กดหรือตอก และการขุดดินผู้ดำเนินการจะกระทำได้เฉพาะในเวลาระหว่างพระอาทิตย์ขึ้นถึงพระอาทิตย์ตก ถ้าจะกระทำในเวลาระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากนายช่างและได้รับความเห็นชอบจากผู้ว่าราชการกรุงเทพมหานครก่อน๔.๘.๒ ปั้นจั่น เครื่องมือเครื่องจักรที่ใช้สำหรับตอกเสาเข็ม หรือเจาะดิน เพื่อทำเสาเข็มต้องจัดให้มีการป้องกัน เสียง ควัน และการฟุ้งกระจายของเศษดินขณะดำเนินการโดยใช้ผ้าใบทึบหรือวัสดุอย่างอื่นหรือเทียบเท่าขึงรอบบริเวณมีความสูงอย่างน้อย ๒ ใน ๓ ของความสูงของปั้นจั่นที่ใช้ตอกเสาเข็มหรือเจาะดิน๔.๘.๓ถ้าตำแหน่งของเสาเข็มอยู่ห่างจากอาคารต่างเจ้าของหรือต่างผู้ครอบครองน้อยกว่า ๓๐เมตร ให้ใช้ระบบเสาเข็มที่มีการเจาะดินออกบ้างหรือทั้งหมด๔.๘.๔ การทำเข็มพืด การทำเสาเข็ม และการขุดคูจะต้องกระทำห่างจากเขตที่ดินข้างเคียงหรือต่างเจ้าของ ไม่น้อยกว่า ๘๐ เซนติเมตรหรือตามที่กฎหมายอื่นกำหนดไว้ เว้นแต่จะได้รับการยินยอมจากเจ้าของที่ดินข้างเคียงหรือต่างเจ้าของเป็นหนังสือ๔.๘.๕ ดินที่ขุดออกจากการก่อสร้างฐานรากต้องจัดให้มีที่กองโดยเฉพาะและต้องปิดหรือปกคลุมหรือเก็บในพื้นที่ที่ปิดล้อมซึ่งไม่ก่อให้เกิดความเดือดร้อนรำคาญต่อเจ้าของที่ดินข้างเคียงหรือประชาชนที่ใช้ที่สาธารณะ๔.๙ นั่งร้าน๔.๙.๑ นั่งร้านที่ใช้ในการก่อสร้างที่สูงเกิน ๕ ชั้น หรือ๒๑ เมตร ผู้ดำเนินการต้องยื่นแผนผังบริเวณ แบบแปลนและรายการประกอบแบบแปลนของนั่งร้าน ซึ่งออกแบบ และคำนวณโดยผู้ได้รับใบอนุญาตให้เป็นผู้ประกอบวิชาชีพตามพระราชบัญญัติวิศวกรรมพ.ศ. ๒๕๐๕ ต่อกรุงเทพมหานครเพื่อเป็นหลักฐานก่อนจะสร้างนั่งร้านดังกล่าวได้๔.๙.๒ นั่งร้านที่ทำด้วยโลหะต้องรับน้ำหนักได้ไม่น้อยกว่าสองเท่าของน้ำหนักบรรทุกสูงสุดบนนั่งร้านนั้น ๆและไม่น้อยกว่าสี่เท่าในกรณีที่นั่งร้านทำด้วยไม้๔.๙.๓ อาคารสูงตั้งแต่ ๑๐ เมตร ขึ้นไปจะต้องมีที่ว่างเพื่อติดตั้งนั่งร้านไม่น้อยกว่า ๘๐ เซนติเมตร และจะล้ำที่ดินต่างเจ้าของหรือผู้ครอบครองมิได้เว้นแต่จะได้รับความยินยอมเป็นหนังสือ๔.๑๐ การควบคุมด้านเสียงและแสง๔.๑๐.๑ การก่อสร้าง ดัดแปลงรื้อถอนหรือเคลื่อนย้ายอาคารจะกระทำให้เกิดเสียงดังเกินกว่า ๗๕ เดซิเบล (เอ)ในระหว่างระยะ ๓๐ เมตร ไม่ได้๔.๑๐.๒ ห้ามก่อสร้างหรือกระทำการใด ๆ ในบริเวณที่ได้รับอนุญาตให้ก่อสร้างดัดแปลง รื้อถอน หรือเคลื่อนย้ายอาคาร ซึ่งก่อให้เกิดเสียง แสง และมลภาวะรบกวนต่อสุขภาพชีวิต ร่างกาย ของผู้อยู่อาศัยข้างเคียงระหว่าง ๒๒.๐๐ น. ถึง ๐๖.๐๐ น. เว้นแต่จะมีมาตรการป้องกันเป็นอย่างดีและได้รับการเห็นชอบจากผู้ว่าราชการกรุงเทพมหานครแล้ว๔.๑๑ ผู้ควบคุมงาน ซึ่งเป็นผู้ประกอบวิชาชีพควบคุมตามพระราชบัญญัติวิชาชีพวิศวกรรม พ.ศ. ๒๕๐๕ และพระราชบัญญัติวิชาชีพสถาปัตยกรรมพ.ศ. ๒๕๐๘ ต้องแสดงรายการตรวจสอบงานก่อสร้างตามมาตรฐานการปฏิบัติงานทางวิศวกรรมและสถาปัตยกรรมควบคุมโดยส่งเป็นเอกสารบันทึกผลการตรวจสอบลงลายมือชื่อกำกับแล้วส่งให้พนักงานเจ้าหน้าที่ตรวจสอบภายในวันที่๕ ของทุกเดือนตามภาคผนวกท้ายประกาศนี้๔.๑๒ ในกรณีที่วัสดุอุปกรณ์ในการก่อสร้างหรือสิ่งป้องกันภยันตรายเกิดการชำรุดเสียหาย ที่อาจเป็นภยันตรายต่อสุขภาพ ชีวิตร่างกาย หรือทรัพย์สินต้องหยุดการก่อสร้างทันทีจนกว่าแก้ไขข้อขัดข้องให้เรียบร้อยก่อนจึงจะดำเนินการสร้างต่อไปได้๔.๑๓ ห้ามมิให้บุคคลหนึ่งบุคคลใดพักอาศัย หลับนอนหรือนอนค้างในอาคารที่กำลังก่อสร้าง๕.เมื่อดำเนินการก่อสร้างแล้วเสร็จ๕.๑ ต้องรีบดำเนินการเก็บเศษวัสดุที่เหลือจากการก่อสร้างและทำความสะอาดบริเวณสถานที่ก่อสร้างและรอบสถานที่ก่อสร้างโดยเร็ว๕.๒ ต้องทำการล้างท่อระบายน้ำ หรือทำความสะอาดทางระบายน้ำสาธารณะให้ปราศจากเศษวัสดุที่ตกหล่นอันเนื่องมาจากการก่อสร้างให้เรียบร้อย๕.๓ ในกรณีที่การก่อสร้าง ดัดแปลง รื้อถอนหรือเคลื่อนย้ายอาคารทำให้ถนนทางสาธารณะหรือสาธารณูปโภคอื่น ๆเกิดความเสียหายต้องทำการซ่อมแซมให้อยู่ในสภาพที่ดี๕.๔ การต่อเชื่อมสิ่งต่างๆ กับสาธารณูปโภค เช่นการเปิดทางเข้า-ออก การเชื่อมท่อระบายน้ำ การต่อเชื่อมท่อประปา ฯลฯต้องไม่ก่อให้เกิดความเสียหายต่อส่วนรวมและต้องเป็นไปตามบทบัญญัติของกฎหมายในเรื่องนั้นๆหมวด ๒สาธารณูปโภคการก่อสร้าง ปรับปรุง ๖.ก่อนดำเนินการก่อสร้าง หรือปรับปรุงสาธารณูปโภค๖.๑ ก่อนเริ่มลงมือก่อสร้าง ปรับปรุงผู้รับจ้างหรือผู้ดำเนินการ ต้องสำรวจรายละเอียดตำแหน่ง ความลึกและขนาดของโครงสร้างใต้ดิน หรือสิ่งก่อสร้างอื่น ๆ เช่น ถนน ท่อระบายน้ำ ท่อประปาสายเคเบิล ฯลฯ และวางมาตรการอย่างหนึ่งอย่างใดเพื่อป้องกันมิให้เกิดภยันตรายต่อสุขภาพชีวิต ร่างกาย หรือทรัพย์สิน๖.๒ ต้องจัดให้มีแผนการลดผลกระทบด้านเสียงและความสั่นสะเทือนขณะเจาะหรือตอกเข็มและให้เป็นไปตามมาตรฐานที่สำนักงานนโยบายและแผนสิ่งแวดล้อมกำหนด๖.๓ ต้องจัดให้มีการวางแผนกองวัสดุในบริเวณก่อสร้างโดยกองวัสดุเท่าที่จำเป็นเมื่อเปิดหน้าดินแล้วต้องปิดหน้าดินด้วยวัสดุที่สามารถป้องกันการฟุ้งกระจายของฝุ่นละอองเช่น คอนกรีต ยางแอลฟัลต์ ฯลฯ และจะต้องดำเนินการปิดผิวดินทันทีที่ไม่มีความจำเป็นต้องทำงานที่ผิวพื้นโดยเฉพาะการก่อสร้างบนถนนในกรณีจำเป็นต้องใช้แผ่นเหล็ก ให้ใช้แผ่นเหล็กที่มีความแข็งแรงเพียงพอและไม่โก่งตัวมากเกินไปไม่ก่อให้เกิดเสียง ความสั่นสะเทือน รอยต่อของแผ่นเหล็กจะต้องให้ได้มาตรฐานตามหลักวิศวกรรมและผิวของแผ่นเหล็กต้องไม่ลื่นไถล๖.๔ วางแผนการก่อสร้างให้เป็นระบบแห้ง เช่นงานเสาเข็มควรใช้ระบบตอกแทนระบบเข็มเจาะและใช้เครื่องจักรกลที่ปราศจากควันหรือมลภาวะ๖.๕ ควรจัดเทคนิคการก่อสร้างให้เป็นระบบสำเร็จรูปหรือกึ่งสำเร็จรูปที่มีการหล่อคอนกรีต หรือการก่อสร้างที่หน่วยงานก่อสร้างให้น้อยที่สุด๖.๖ ต้องจัดให้มีขั้นตอนการขนย้ายวัสดุที่รื้อถอนออกหรือขุดดินอย่างมีประสิทธิภาพและจะต้องมีรถบรรทุกมารับ นำไปทิ้งโดยไม่มีการกองหรือกักไว้ที่หน้างาน๖.๗ จัดเทคนิคการก่อสร้างที่หลีกเลี่ยงการปิดกั้นการจราจร๗.ในระหว่างดำเนินการก่อสร้าง หรือปรับปรุงสาธารณูปโภค๗.๑ ผู้ควบคุมงาน ซึ่งเป็นผู้ประกอบวิชาชีพควบคุมตามพระราชบัญญัติวิชาชีพวิศวกรรม พ.ศ. ๒๕๐๕แก้ไขเพิ่มเติมโดยพระราชบัญญัติวิชาชีพวิศวกรรม (ฉบับที่ ๓) พ.ศ. ๒๕๒๐และพระราชบัญญัติวิชาชีพสถาปัตยกรรม พ.ศ. ๒๕๐๘ ต้องตรวจสอบงานก่อสร้างตามมาตรฐานการปฏิบัติงานทางวิศวกรรมและสถาปัตยกรรมควบคุม และต้องกำกับดูแลงานก่อสร้างหรือปรับปรุงให้ดำเนินการไปโดยถูกต้องตามรูปแบบรายการและวิธีการที่เหมาะสม ตามจรรยาบรรณในการประกอบวิชาชีพ๗.๒ กำหนดขอบเขตหน่วยงานก่อสร้างให้ชัดเจน ทางเข้า-ออกและเวลาที่ใช้เข้า-ออกต้องไม่ส่งผลกระทบต่อการจราจร๗.๓ เมื่อแนวโครงการตัดผ่านชุมชนหรือแนวของโครงการอยู่ห่างจากชุมชนไม่เกิน๑๐๐ เมตร จากขอบเขตโครงการ หรือเขตก่อสร้างบนถนน หรือทางเดินเท้า จะต้องดำเนินการป้องกันผลกระทบด้านฝุ่นละอองเสียง ความสั่นสะเทือนและการจราจร ดังต่อไปนี้๗.๓.๑ บริเวณที่ทำการเปิดผิวหน้าดิน รื้อถอนทำลายสิ่งปลูกสร้างกองวัสดุอุปกรณ์ ขุดเจาะ ผสมคอนกรีตต้องทำรั้วทึบ เช่นคอนกรีตทึบ เหล็กแผ่นหนา หรือไม้กระดานหนาโดยรอบบริเวณที่ดำเนินการมีความสูงจากพื้นดินไม่น้อยกว่า ๑ เมตร และต้องมีความมั่นคงแข็งแรง สามารถป้องกันการกระแทกและยึดติดแน่นกับพื้นเพื่อกันดิน น้ำ ทราย โคลน ไหลออกสู่ภายนอกเว้นแต่ลักษณะงานทางเทคนิคที่ต้องทำอย่างต่อเนื่องที่ไม่สามารถจัดทำรั้วได้ผู้ดำเนินการต้องเสนอวิธีการป้องกันภยันตรายและเหตุเดือดร้อนรำคาญให้กรุงเทพมหานครเห็นชอบก่อน๗.๓.๒ ภายในรั้วทึบต้องจัดให้มีร่องน้ำและบ่อกักเก็บน้ำขนาดเพียงพอเพื่อรองรับน้ำที่เกิดจากการราดน้ำ หรือล้างล้อรถขนส่งวัสดุเมื่อปริมาณน้ำมากเพียงพอต้องดูดไปกำจัดที่อื่น๗.๓.๓ ปากทางเข้า-ออกต้องปิดทับด้วยวัสดุถาวร เช่น คอนกรีตยางแอสฟัลต์ ฯลฯ ต้องไม่เปิดทางเข้า-ออก ในพื้นที่ก่อสร้างเกินกว่า ๑ช่องทางและต้องไม่กลบช่องทางน้ำไหลเพื่อใช้เป็นทางเข้า-ออกรวมทั้งต้องไม่กระทำการใด ๆ ที่จะก่อให้เกิดความเสียหายต่อระบบระบายน้ำหรือกีดขวางช่องทางน้ำสาธารณะ๗.๓.๔ บริเวณที่ตั้งโรงงานผสมคอนกรีตต้องห่างจากชุมชนที่พักอาศัยอย่างน้อย ๑๐๐ เมตร หรือเป็นระบบปิดทั้งหมดและต้องกั้นรั้วสูงอย่างน้อย ๓ เมตร รอบบริเวณที่ทำกิจกรรมดังกล่าว๗.๔ การเจาะ การตอกเสาเข็ม การขุดผิวดิน การตอกกระแทกหรือตอกภายในรั้วที่มีพื้นที่ก่อสร้างให้ทำในช่วงเวลากลางวันไม่ควรทำในเวลากลางคืนเพราะจะเกิดความรบกวนต่อประชาชน๗.๕ ก่อนออกจากเขตก่อสร้างต้องจัดให้มีบริเวณสำหรับล้างล้อรถขนส่งวัสดุ๗.๖ การลำเลียงวัสดุทำได้เฉพาะตอนกลางคืนและควรทำให้เสร็จในคราวเดียวโดยหลีกเลี่ยงการกองวัสดุที่เหลือใช้ไว้ที่บริเวณหน้างาน๗.๗ต้องขนย้ายขยะและเศษวัสดุที่เกิดจากการก่อสร้างปรับปรุงออกจากบริเวณโครงการอย่างน้อยทุกๆ ๒ วัน หากยังไม่พร้อมที่จะขนย้าย ต้องจัดให้มีที่พักรวมที่มีขนาดเพียงพออยู่ในตำแหน่งที่สะดวกต่อการจัดเก็บและต้องป้องกันไม่ให้เกิดฝุ่นละอองสิ่งสกปรก เปรอะเปื้อนตลอดเวลา๗.๘ ให้ทำงานเฉพาะในเขตก่อสร้างที่ได้รับอนุญาตเท่านั้นห้ามรุกล้ำเขตจราจรหรือทางเท้าสาธารณะโดยพลการ๗.๙ การก่อสร้างบนทางเดินเท้า จะต้องป้องกันไม่ให้ดิน ตะกอนเศษวัสดุก่อสร้างลงไป หรืออุดช่องระบายน้ำในกรณีที่มีน้ำท่วมขังจะต้องเร่งระบายน้ำบนทางเดินเท้าบนถนนข้างเคียงให้หมดโดยเร็วและกวาดเอาดินตะกอน เศษวัสดุก่อสร้างบนถนนออกทันทีรวมทั้งจัดให้มีทางเดินเท้าชั่วคราวให้ประชาชนด้วย๗.๑๐ ให้ดำเนินการก่อสร้าง ปรับปรุงสาธารณูปโภคเป็นช่วงสั้นๆ และให้สามารถควบคุมเหตุเดือดร้อนรำคาญได้๗.๑๑ การก่อสร้างในผิวจราจรหลังจากเสร็จแล้วต้องปิดผิวหน้าด้วยวัสดุ เช่น คอนกรีต ยางแอสฟัลต์ ฯลฯ ไม่ควรใช้แผ่นเหล็กวางปิดไว้ซึ่งการกระทำดังกล่าวควรจะเรียบร้อยก่อน ๐๕.๐๐ น.เพื่อป้องกันการฟุ้งกระจายของฝุ่นละออง เนื่องจากรถที่วิ่งผ่านไปมา๗.๑๒ การกองวัสดุที่มีฝุ่น ต้องปิดหรือปกคลุมหรือเก็บในพื้นที่ที่ปิดล้อมด้านบน และด้านข้างอีก ๓ ด้าน หรือฉีด พรม ด้วยน้ำเพื่อที่จะให้ผิวเปียกอยู่เสมอหรือวิธีการอื่นที่เหมาะสม๗.๑๓ จะต้องทำการกำจัดดิน ทราย โคลนที่ตกหล่นอยู่ที่รอบนอกบริเวณรั้วพื้นที่ก่อสร้างเป็นประจำถ้าอากาศแห้งให้ทำการดูดฝุ่นตกค้าง หรือกวาดแบบเปียกไม่ควรกวาดแบบแห้งเพราะจะทำให้เกิดฝุ่นละอองฟุ้งกระจาย๗.๑๔ การก่อสร้างบนถนน จะต้องทำการล้างถนนและทำความสะอาดพื้นที่ตลอดช่วงที่ทำการก่อสร้างทุกวันในเวลากลางคืน๗.๑๕ ในระหว่างที่รอการติดตั้ง ทดสอบหรือย้ายระบบสาธารณูปโภคต่าง ๆ ให้ปรับผิวถนนด้วยวัสดุกึ่งถาวรเป็นการชั่วคราวเช่น คอนกรีต แอสฟัลต์ ฯลฯ๗.๑๖ เมื่อได้รับการร้องเรียนจากผลกระทบของการก่อสร้างผู้ดำเนินการจะต้องเร่งดำเนินการแก้ไขทันที๗.๑๗ ผู้ดำเนินการจะต้องดำเนินงานให้เป็นไปตามข้อกำหนดหรือเงื่อนไขในหนังสืออนุญาต และหลักวิธีประสานงานโดยเคร่งครัด๘.เมื่อดำเนินการก่อสร้างแล้วเสร็จ ต้องรีบดำเนินการเก็บเศษวัสดุที่เหลือจากการก่อสร้างทำความสะอาดบริเวณสถานที่ก่อสร้าง และรอบ ๆ สถานที่ก่อสร้างโดยเร็วหมวด ๓การขนส่งวัสดุ ๙.การขนส่งวัสดุ๙.๑รถบรรทุกวัสดุที่ใช้ในการก่อสร้างหรือเศษวัสดุที่เหลือจากการก่อสร้าง ต้องจัดให้มีผ้าใบคลุมให้มิดชิดโยงยึดแข็งแรง๙.๒ ยานพาหนะที่ใช้ต้องไม่บรรทุกน้ำหนักเกินความสามารถในการรับน้ำหนักบรรทุกมาตรฐานของถนนที่กรุงเทพมหานครที่กำหนดไว้๙.๓ห้ามมิให้ผู้ใดล้างรถยนต์หรือล้อเลื่อนลงบนถนนหรือที่สาธารณะและทำให้ถนนหรือที่สาธารณะสกปรก๙.๔ ห้ามมิให้ผู้ใดปล่อยเศษวัสดุที่เหลือจากการก่อสร้างหรือที่ติดค้างมากับรถบรรทุกวัสดุ ลงบนถนน ทางระบายน้ำ หรือในที่สาธารณะใด ๆหมวด ๔บทลงโทษ ๑๐. ผู้ฝ่าฝืนประกาศฉบับนี้ต้องได้รับโทษตามที่กำหนดไว้ในพระราชบัญญัติต่างๆ ดังนี้๑๐.๑ พระราชบัญญัติควบคุมอาคาร พ.ศ. ๒๕๒๒ แก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕๑๐.๒ พระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕๑๐.๓ พระราชบัญญัติการสาธารณสุข พ.ศ. ๒๕๓๕๑๐.๔ พระราชบัญญัติวิชาชีพวิศวกรรม พ.ศ. ๒๕๐๕แก้ไขเพิ่มเติมโดย พระราชบัญญัติวิชาชีพวิศวกรรม (ฉบับที่ ๒) พ.ศ. ๒๕๑๒ และพระราชบัญญัติวิชาชีพวิศวกรรม (ฉบับที่ ๓) พ.ศ. ๒๕๒๐๑๐.๕ พระราชบัญญัติส่งเสริมและรักษาคุณภาพสิ่งแวดล้อม พ.ศ.๒๕๓๕๑๐.๖ พระราชบัญญัติทางหลวง พ.ศ. ๒๕๓๕ประกาศ ณ วันที่ ๒๓ กันยายน พ.ศ. ๒๕๓๙พิจิตต รัตตกุลผู้ว่าราชการกรุงเทพมหานคร[เอกสารแนบท้าย]๑. แบบรายงานผลการตรวจสอบงานก่อสร้าง(ดูข้อมูลจากภาพกฎหมาย)จารุวรรณ/แก้ไข๑๑ กรกฎาคม ๒๕๔๕จุฑามาศ/ปรับปรุง๗ ตุลาคม ๒๕๕๗[๑] ราชกิจจานุเบกษาเล่ม ๑๑๔/ตอนที่ ๕ ง/หน้า ๖๔/๑๖ มกราคม ๒๕๔๐